text: उधर मराठवाड़ा, विदर्भ, दक्षिणी मध्य महाराष्ट्र और उत्तरी आंतरिक कर्नाटका भी कुछ स्थानों पर आंधी आने के साथ हल्की से मध्यम बारिश भी हो सकती है। पूर्वोत्तर भारत, पश्चिम बंगाल और ओडिशा में कई स्थानों पर हल्की से मध्यम बारिश और बादल छाये रहने की संभावना है। बिहार, झारखंड, तेलंगाना, केरल, पश्चिमी मध्य प्रदेश, जम्मू कश्मीर, हिमाचल प्रदेश और उत्तराखंड में कुछ जगहों में भी बारिश या फिर हल्की बूंदा-बांदी होने का अनुमान है। कई राज्यों में हल्की बारिश होने से पूरे भारत से लू की स्थिति में सुधार आने के आसार हैं। पूर्वोत्तर भारत, महाराष्ट्र और कर्नाटक के कुछ हिस्सों में तापमान में गिरावट आने की भी संभावना है।